კიმ სტენლი (ინგლ. Kim Stanley, დ. 11 თებერვალი, 1925 — გ. 20 აგვისტო, 2001) – ამერიკელი მსახიობი. უპირატესად თამაშობდა ტელევიზიასა და თეატრში, ნაკლებად კინოში.

Animalize — ამერიკული მძიმე როკ-ჯგუფ Kiss-ის მეთორმეტე სტუდიური ალბომი. იგი გამოვიდა 1984 წლის 13 სექტემბერს, Mercury Records-ზე. ეს არის ჯგუფის ერთადერთი ალბომი, რომლის ჩაწერაში მონაწილეობა მიიღო მარკ სენტ ჯონმა, რომელმაც ჩაანაცვლა ვინი ვინსენტი.

ახლო აღმოსავლეთის ტექნიკური უნივერსიტეტის და პარიზის უნივერსიტეტის შემდეგ, დოქტორის წოდება სოციოლოგიაში მიიღო École des Hautes Études en Sciences Sociales-ში, საფრანგეთში. 1983-1985 წლებში Maison des Sciences de l'Homme ასისტენტ-პროფესორად, ხოლო École Supérieure de Commerce პარიზში ლექტორად მუშაობდა. ასევე ასწავლიდა ბოსფორის უნივერსიტეტში. ნილიუფერ გიოლე ახლა École des Hautes Études et en Sciences Sociale-ში სოციოლოგიურ მეცნიერებებს ასწავლის. გიოლეს თურქულად და უცხოურ ენებზე ბევრი სამეცნიერო ნაშრომი აქვს გამოცემული.

ქართულ წერილობით წყაროებში ბებრისციხეს პირველად ახსენებს ლაშა-გიორგის დროინდელი მემატიანე, რომლის თანახმადაც საქართველოს მეფე დემეტრე I (1125-1156 წწ.) გარდაიცვალა ბელტისციხეში, შემდეგ იგი წაასვენეს და გელათში, მისგანვე კურთხეულ ტაძარში დაკრძალეს. ბებრისციხის მშენებლობას XVIII ს. ისტორიკოსი ვახუშტი ბატონიშვილი არდამ ქართლის ერისთავს მიაწერს, რომლის ზეობა ქართლის სამეფოს ჩამოყალიბების პერიოდს უნდა ემთხვეოდეს. ბებრისციხე-ბელტისციხე მცხეთა ქალაქის ჩრდილოეთიდან ჩამკეტი მცველის როლს ასრულებდა. იმ ადგილას, სადაც იგი დგას, ხეობა მეტად ვიწროა, ამიტომ ციხე მშვენივრად რაზავდა ქალაქს ამ მხრიდან. 2006-2008 წლებში ციხეზე ჩატარებული არქეოლოგიური გათხრების დროს აღმოჩენილმა მრავალრიცხოვანმა და სხვადასხვა პერიოდის მასალამ ცხადყო, რომ IV ს-დან მოყოლებული ვიდრე XVIII ს ჩათვლით ბებრისციხე მოქმედი ციხე-სიმაგრე იყო.

გიეონგჰუის სასახლე (კორეულად: გიეონგჰუიგუნგი, სიტყვასიტყვით ჰარმონიული სიმშვიდის სასახლე) — სასახლე, რომელიც მდებარეობს სამხრეთ კორეაში, სეულში. ის იყო ერთ-ერთი „ხუთი გრანდიოზული სასახლიდან“, რომელიც აიგო ჩოსონის დინასტიის პერიოდში.

719 (შვიდას ცხრამეტი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის VIII საუკუნის მე-2 დეკადის მე-9 წელი.

სტაფორდშირის განძი (ინგლ. Staffordshire Hoard), უდიდესი ანგლოსაქსური ოქროს განძი ნაპოვნი 2009 წლისთვის, აღმოჩენილი სტაფორდშირის ველზე, ინგლისში, 2009 წლის 5 ივლისისთვის. განძი შედგება 5 კგ ოქროსა და 1.3 კგ ვერცხლისგან. განძში 1500-ზე მეტი ნივთია, რომელთა უმეტესი ნაწილი სამხედრო დანიშნულებისაა. ნაკეთობები წინასწარი შეფასებით VII ან VIII საუკუნეებით თარიღდება, რაც მათ წარმოშობას მერსიას სამეფოს მიაკუთვნებს. ჯერჯერობით გაურკვეველია წარმართულია ეს ნაკეთობები თუ ქრისტიანული.